FUMBU 5
Kumbi mu Bayibolu mwe Uthenga Wuli?
“Ndazamuŵika urwani pakati paku yiwi ndi munthukazi ndipuso pakati pa mphapu yaku ndi mphapu yaki. Mphapu ya munthukazi yazamuphwanya mutu waku ndipu yiwi wazakuyiluma chiphundulu.”
“Kuporote mu mphapu yaku mitundu yosi pacharu chapasi yazakujisaniriya vitumbiku chifukwa chakuti wavwiya mazu ngangu.”
“Ufumu winu uzi. Khumbu linu lichitiki panu pasi, nge kuchanya.”
“Ndipu Chiuta yo wapereka chimangu wazamuphwanya Satana kusi kwa maphazi nginu pambula kuswera yapa.”
“Asani vinthu vosi vazithereskeke kwaku iyu, Mwana nayu wazakujithereske yija kwaku Mweniyo wakuthereske vinthu vosi kwaku iyu, kuti Chiuta waje vinthu vosi kwaku weyosi.”
“Sonu malayizgu nganguperekeka kwaku Abrahamu kweniso ku mphapu yaki . . . , yeniyo ndi Khristu. Kweniso asani mwe aku Khristu, ndikuti mwe mphapu yaku Abrahamu nadi.”
“Ufumu wa charu chapasi waŵa Ufumu wa Ambuyafwi ndipuso waku Khristu wawu, ndipu yiwu azamulamuliya nge fumu muyaya mpaka muyaya.”
“Mwaviyo, chinjoka chikulu chinguponyeka pasi, njoka yakali ukongwa yo yidanika kuti Dyaboli kweniso Satana, mweniyo walandizga charu chosi chapasi; wanguponyeka pacharu chapasi ndipu angelu ŵaki nawu anguponyeke nayu limoza.”
“Mungelu yo wanguko chinjoka, njoka yakali ukongwa, yo ndi Dyaboli kweniso Satana, ndipu wangumumanga kwa vyaka 1,000.”
cjk_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn